Годишен доклад за дейността

на Районен съд – Белоградчик през 2022 г.

На 24.02.2023 г. в Районен съд–Белоградчик се проведе общо събрание, във връзка с Годишния доклад за дейността на съда за изминалата 2022 година. Гости на събранието бяха административният ръководител – председател на Окръжен съд–Видин съдия Илия Илиев, заместник-председателят на Окръжен съд–Видин съдия Анета Петкова, съдии и съдебни служители.

Председателят на Районен съд - Белоградчик – съдия Божидарка Йосифова представи Годишния отчетен доклад за дейността на съда през 2022 година. От представените в доклада статистически данни се констатира следното:

През отчетния период в съда са разгледани общо **1084** **дела**, от които граждански дела за разглеждане – **709** бр., наказателните дела за разглеждане – **375** бр.

Образувани са общо **967 дела**, от които **661** бр. – граждански и **306 бр.** – наказателни дела, като към 01.01.2022 г., броят на несвършените дела е **117 бр.,** от които **48** бр. – граждански и **69 бр**. – наказателни дела.

Към 31.12.2022 г. в РС – Белоградчик, **са свършени общо 973 дела,** или **90 %** от делата за разглеждане (1 084 бр.), като в срок **до три месеца,** са свършени **общо 849 броя граждански и наказателни дела,** от общо свършените 973 бр. граждански и наказателни дела, **или свършени в тримесечен срок са 87 % от общо свършените дела.**

Структура на наказаната престъпност

С най – висок относителен дял сред НОХ делата през отчетния период, са делата по глава „Общоопасни престъпления“ – 51 бр., или 56 % от наказателните дела от общ характер за разглеждане (91 бр.)

От делата за разглеждане, дела по реда на Бързо производство (Глава 24 НПК), са разгледани 11 бр., при 8 бр. – за 2021 г., при 1 бр. – 2020г.

При разгледани общо 91 бр. НОХ дела, от тях 11 броя дела или 12 % са разгледани по реда на правилата на Част V, Глава 24 от НПК, целящи бързина на правораздаването по наказателни дела.

От общо разгледаните през отчетния период **91 бр. НОХ дела,** са приключени 76 броя НОХ дела, или 84 %.

От разгледаните през 2022 г., 91 броя НОХ дела, сапредадени на съд75лица, като от тях са осъдени 74 лица,или99 %.

През отчетния период в РС Белоградчик, има постановена една оправдателна присъда, която е потвърдена от горната инстанция.

В съдебно изпълнителната служба работи един Държавен съдебен изпълнител и един деловодител „СИС”.

През 2022 г.**,** са постъпили **48 бр. изпълнителни дела**, като от тях – 0 бр. – в полза ЮЛ, 7 бр. – на физически лица, 39 бр. – в полза на държавата, 2 бр.-образувани по изпълнение на обезпечителни мерки.

**Свършените** чрез реализиране на вземането изпълнителни дела през отчетната 2022 г., са 11 броя изпълнителни дела, при 11 бр. – през 2021г.

В Службата по вписванията при РС – Белоградчик, работи един Съдия по вписванията и един служител на Агенцията по вписванията.

През 2022 г. в Служба вписвания при РС – Белоградчик, са извършени общо **2 992** вписвания.

От изложените в доклада резултати, председателят на Районен съд-Белоградчик – съдия Божидарка Йосифова отбеляза, че „дейността в органа на съдебната власт може да бъде анализирана като свършена работа на нужното ниво и заслужава положителна оценка. Зад отчетените показатели, стои усърдието, старанието и положен ежедневен труд на всеки един от работещите в институцията. В органа на съдебна власт отговорността, качество на предлагани услуги и на правораздаване винаги са били приоритет на съдиите и съдебните служители. В съда са запазени създадените добри традиции в организацията на работа.“

За обществеността и представители на медиите, Годишният доклад за дейността на Районен съд – Белоградчик през 2022г. е публикуван на официалната интернет страница на съда.

„Връзки с обществеността“